Publication: Magyar Közlöny
Issue: MK-1998-33 (Year: 1998, Number: 33)
Era: 1990-2004
Section: 23/1997. (III. 19.) BM rendeletben foglaltak szerint kell
Paragraph Index: 213

d) Azok: — akik az utolsó alapellátást követő két évi szolgálat után nem fegyelmi úton és nem nyugdíjazás folytán; illetve — akik vagy akikre nézve — szolgálati időre való tekintet nélkül — az alábbi esetek alapján: az Országgyűlés, a Kormány vagy — Kormány által meghatározott létszámhatárig — az önkormányzati képviselő-testület döntése alapján a fegyveres szervnél létszámcsökkentést kell végrehajtani, és emiatt további szolgálatra nincs lehetőség [Hszt. 56. § (1) bekezdés a) alpontja], minősítése, egészségi, pszichikai vagy fizikai állapota alapján, illetve — ha ez feltétel — nemzetbiztonsági szempontból a beosztása ellátására alkalmatlan [Hszt. 56. § (2) bekezdés a) alpontja], valamint országgyűlési képviselővé, főpolgármesterré, főpolgármester-helyettesé, megyei közgyűlés elnökévé, alelnökévé, polgármesterré, alpolgármesterré — a fegyveres erők, a rendőrség és polgári nemzetbiztonsági szolgálatok állományába tartozók esetén az előbbieken kívül — még társadalmi megbízatású polgármesterré, alpolgármesterré, helyi és kisebbségi önkormányzati képviselővé történt megválasztás [Hszt. 59. § (1) bekezdés c) alpontja], nem nyugdíjazás folytán, hanem felmentés útján; továbbá — akik — szolgálati időre való tekintet nélkül — más állami, illetve társadalmi szervhez végleges áthelyezés útján szerelnek le, a leszerelés évében kifizetett utánpótlási ruhapénzből csak a leszerelés hónapjának végéig esedékes összegre igényjogosultak. — A leszerelők a rohamsisakot kötelesek leadni, míg a birtokukban lévő többi ruházati és felszerelési cikket (cikkeket) — térítésmentesen — megtarthatják, azok készpénzbeli visszaváltását nem igényelhetik. — A rendőrség hivatásos állományú tagjaitól — a sapkák, a lábbelik és a fehérneműk kivételével — a speciális szolgálati egyenruházatokat be kell vonni, és azokat az érintettek további ellátására kell felhasználni.

Source: https://magyarkozlony.hu/hivatalos-lapok/67cfb80a265b156e15c21f2a47aeebc29773494e/dokumentumok/3ae9333fff851bbe98697f8b7c6b8dc3112aab60/letoltes